Oppegård Idrettslag

Oppegård Idrettslag (stiftet 17. februar 1907) er et idrettslag fra Oppegård i Akershus. Idrettslaget har i dag tilbud innen bordtennis, fotball, friidrett, håndball, skiidrett, skøyter og turn.

Bordtennis
A-laget i bordtennis for herrer spiller i 2022-2023 sesongen, i 3. divisjon. De spilte i 2017-2018 sesongen, i 1. divisjon som er nivå 2 i Norge. Dette er den høyeste divisjonen førstelaget har deltatt i. I norsk bordtennis er det ingen aldersinndeling i seriespillet. Det er kun delt inn etter nivå på lagene. Det er seks forskjellige divisjoner og flere avdelinger i de nedre divisjonene. Avdelingene i samme divisjon er ikke delt inn etter nivå, kun etter lagenes geografiske beliggenhet.

2008–2022
2008-2009: Bordtennisgruppa i idrettslaget er nyoppstartet høsten 2007 og spiller i sin første sesong i 4. divisjon. De ender på 5. plass av 8 lag i avdeling A.
2009-2010: A-laget i bordtennis spiller for første gang i 3. divisjon og ender på 7. plass av 8 lag i avdeling B.
2010-2011: A-laget ender nest sist i 4. divisjon, avdeling A, denne sesongen.
2011-2012: A-laget hever seg og ender på 4. plass i 4. divisjon, avdeling C. De ender med 8 seire og 6 tap, like mange poeng som tredjeplassen og kun litt dårligere kvote.
2012-2013: Som sesongen før ender A-laget på en sterk 4. plass i 4. divisjon, avd. A, med 16 poeng, 8 seire og 6 tap.
2013-2014: For tredje sesongen på rad ender A-laget på 4. plass i 4. divisjon, avd. A.
2014-2015: A-laget er tilbake i 3. divisjon og er svært nære kvalifisering til 2. divisjon. De vinner 9 av 12 lagkamper og ender på en sterk 2. plass, kun 2 poeng bak serievinner Kjelsås 2 i avdeling A.
2015-2016: A-laget fortsetter det gode spillet i 3. divisjon og vinner avdeling A med 2 poeng ned til 2. plassen. De vinner 13 av 14 lagkamper og ender på 26 poeng. Som avdelingsvinner i 3. div., får de spille kvalifisering om opprykk til 2. divisjon, der de møter Kobra og Ham-Kam for å kjempe om de to opprykksplassene. Oppegård ender på 2. plass i kvalifiseringen og rykker dermed opp til 2. divisjon.
2016-2017: A-laget spiller for første gang i 2. divisjon og ender på en meget sterk 2. plass i avdeling A, tre poeng bak avdelingsvinner Kobra BTK. Oppegård ender på 24 poeng etter 11 seire, 2 uavgjorte og 1 tap.
2017-2018: Som følge av gode resultater sesongen før, får Oppegård muligheten til å spille i 1. divisjon (nivå 2 i Norge). Der ender de på 7. plass av 8 lag og dermed under nedrykksstreken. De ender på 8 poeng etter 3 seire, 2 uavgjorte og 9 tap og rykker dermed ned til 2. divisjon.
2018-2019: A-laget er tilbake i 2. divisjon og ender på 6. plass av 7 lag i avdeling B. De ender på 8 poeng etter 3 seire, 2 uavgjorte og 7 tap, men over nedrykksstreken og beholder dermed plassen i 2. divisjon.
2019-2020: A-laget ender denne sesongen sist i 2. divisjon avdeling B og rykker dermed ned til 3. divisjon. De ender på 6 poeng med 2 seire, 2 uavgjorte og 10 tap.
2020-2021: A-laget ligger på 2. plass i 3. divisjon avdeling A, før serien blir fryst for resten av sesongen, pga. koronapandemien. De ender på 6 poeng etter 3 seire, 0 uavgjorte og 1 tap.
2021-2022: A-laget er tilbake i vinnersporet og vinner 3. divisjon avdeling A, på imponerende vis med 2 poeng ned til Fornebu 4 på 2. plass. Oppegård ender på 16 poeng etter 7 seire, 2 uavgjorte og 1 tap. Som avdelingsvinner får Oppegård tilbud om å spille i 2. divisjon, men takker nei og spiller dermed fortsatt i 3. divisjon.

Fotball
A-laget i fotball for herrer spiller i 2013 i 4. divisjon, etter å ha vunnet sin avdeling i 5. divisjon i 2012.

2002–2004
2002: Etter opprykket fra 4. divisjon i 2001, ender første sesong i 3. divisjon med en 7.-plass i avdeling 2. Det nyoppstartede andrelaget blir nummer tre i 8. divisjon, men rykker likevel opp til 7. divisjon.
2003: A-laget avslutter andre sesongen i 3. divisjon på en 10.-plass i avdeling 3, men unngår nedrykk. Andrelaget vinner sin 7. divisjonsavdeling og rykker videre opp til 6. divisjon.
2004: A-laget ender sist i 3. divisjon, avdeling 1, selv om de halvveis i sesongen endret spillerstallene mellom A-laget og andrelaget. Det nye A-laget rykker derfor ned til 4. divisjon, mens andrelaget havner sist i sin avdeling i 6. divisjon og blir avviklet etter sesongslutt.

2005–2008
2005-sesongen ender med videre nedrykk til 5. divisjon.
I 2006 redder Oppegård plassen i siste serierunde, selv om ingen rykker ned fra avdelingen denne sesongen.
I løpet av 2007-sesongen stabiliserer klubben seg midt på tabellen i 5. divisjon.
Klubben forsterker stallen med noen spillere fra det tidligere A-laget før 2008-sesongen og rykker opp til 4. divisjon.

2009
Klubben er med i opprykkskampen helt til siste kamp, men ender til slutt på 3.-plass, fem poeng fra opprykk.

2010
En dårlig vårsesong og god høstsesong, gjorde at klubben endte tredje sist. Divisjonssystemet ble lagt om etter sesongen, slik at Oppegård var blant de fire som rykket ned.

2011
Tilbake i 5. divisjon ryker opprykket i siste serierunde, med tap mot avdelingsvinner .

2012
Oppegård tar steget helt opp, og rykker opp til 4. divisjon med klar margin.

2013

Referanser

Eksterne lenker 
 
 Oppegård Fotball

Idrettslag i Akershus
Idrettslag etablert i 1907
Fotballag i Akershus
Fotballag etablert i 1907
Sport i Nordre Follo